उन्होंने आरोप लगाया कि कांग्रेस नेताओं ने इससे पहले मामले में देरी के लिये अर्जी दायर की थी. इस सिलसिले में अब कांग्रेस के एक और नेता शशि थरूर का नाम जुड़ गया है. नरसिम्हा राव ने कहा कि बीजेपी भव्य राम मंदिर का निर्माण देखना चाहती है और अदालत के फैसले का इंतजार करेगी. उन्होंने कांग्रेस अध्यक्ष राहुल गांधी से इस मुद्दे पर रूख स्पष्ट करने को कहा. भाजपा प्रवक्ता ने कहा, ‘‘ वह (कांग्रेस) इस बात की साजिश कर रही है कि अदालत से कोई फैसला नहीं आ पाए.’’ उन्होंने आरोप लगाया कि कांग्रेस इस मुद्दे पर वोट बैंक की राजनीति कर रही है.